Bøj, o Helligånd, os alle


Note
Teksten er af N.F.S. Grundtvig, 1834.
Der findes 5 melodier, der kan bruges til nedenstående tekster: af Johann Crüger (1649), af Johann Balthasar König (1738), af Heinrich von Nutzhorn (1866), af Knud Jeppesen (1930) og af Leif Kayser (1975).
Følgende salmer kan bruge de samme melodier: 
Dybe, stille, stærke, milde (se Königs melodi) 
Helligånd, hør, hvad vi bede 
Herre, jeg har handlet ilde (se Crügers melodi) 
Herren god, som uden grænser 
Jesus, dødens overvinder 
Jesus, se til os i nåde 
Stod med Krist vi op af døde
Søndag morgen fra de døde 
Øjne, I var lykkelige (se Nutzhorns melodi) (Leif Kayser 1975)

Teksten
Bøj, o Helligånd, os alle,
som du døbte med Guds ord,
så vi på vort ansigt falde,
takke Gud for nåde stor,
som os gav, før vi det vidste,
livet, vi skal aldrig miste!

Styrk os, så vi stå i pagten,
vige ej fra troens grund,
og bevis med skabermagten
i vort hjerte og vor mund,
at i ordet, som du fører,
Herrens liv og Ånd sig rører!

 N.F.S. Grundtvig forfatter
 Johann Crüger komponist
 Knud Jeppesen komponist
 Johann Balthasar König komponist
 Leif Kayser komponist
 Heinrich von Nutzhorn komponist
 Salmer